《十一月十九日同余退如大进韩璞园琮王亮斋右弼集饮任伯卿官斋 其五》
清代·朱景英

漫于人地指兜鍪，插架牙签富邺侯。听取扶风豪士咏，建安横槊属并州。

作者简介：湖南武陵人，字幼芝，一字梅冶，晚号研北翁。乾隆十五年解元。历任宁德知县，台湾鹿耳门同知，北路理番同知。工汉隶。尝纂修《沅州府志》。有《海东日札》、《畬经堂集》、《研北诗馀》。